SCENA III

Bonifacio *dal lato opposto a quello dond’è partito* Geronio*. È incontrato da un portalettere, che per fortuna gli domanda del suo nome medesimo: egli risponde*

|  |  |  |
| --- | --- | --- |
|  | Bon. | Bonifacio Voccafrolla? |
|  |  | Lei l’ha in faccia, eccolo ccà. |
|  |  | C’è na lettera? uscia molla... |
|  |  | Comme dice? ho da sborzà? |
| 40 |  | No la voglio, tienetella... |
|  |  | Sei scelline? e afforza? oh bella! |
|  |  | Ca tu strille pierde il fiato! |
|  |  | Lo vorzillo sta scopato, |
|  |  | a la fine de lo mese |
| 45 |  | te lo pozzo arremmedià. |
|  |  | (*il portalettere segna in un piccolo libro il suo nome, e via*) |
|  |  | Manco male! e nzì ad Irlanna |
|  |  | chi da Napole me manna |
|  |  | le cervella a nfracetà? |
|  |  | «Mastro Tammaro Ossoduro...» (*legge*) |
| 50 |  | Oh! cainatemo! e che bò? |
|  |  | «Fuggi, e mettiti in sicuro...» |
|  |  | Fujo? pecché? vedimmo mo... |
|  |  | «Donna Popa vuol l’importo |
|  |  | della tela accredenzata...» |
| 55 |  | Ccà ce manca l’ommo muorto |
|  |  | si la tela è consumata! |
|  |  | «Donn’Orazio fa fracasso |
|  |  | pel danar della pigione...» |
|  |  | Le lassaje la casa a spasso, |
| 60 |  | e che bò st’animalone? |
|  |  | «Fa rumore il macellaio, |
|  |  | grida, e insiste il calzolaio, |
|  |  | la sensale tutt’i pegni |
|  |  | vuol far vendere all’incanto: |
| 65 |  | fuggi dico, ci son guai, |
|  |  | si è saputo dove stai, |
|  |  | ed io temo, che a quest’ora |
|  |  | qualche ufficio sia già fuora |
|  |  | per poterti imprigionar.» |
| 70 |  | Ma che anime indiscrete! |
|  |  | Vonno zuco da le prete! |
|  |  | E non sanno, che a lo munno |
|  |  | da che il debito c’è stato, |
|  |  | sempre il mutto ha trionfato, |
| 75 |  | che non paga chi non ha. |
|  |  | Che me mettono ngajola, |
|  |  | m’hanno appriesso da campà. |
|  |  | Mo vedimmo chi se stracqua |
|  |  | creditori iniqui, e avari: |
| 80 |  | a cercarme vuje danari, |
|  |  | e io sempe a non pagà. |

|  |  |  |
| --- | --- | --- |
|  |  | Ora a me a Napole lo debeto me l’ordinaje lo miedeco, pè ajutà la digestione: e sa che bella ginnastica aveva da fa pè scanzarme sempe dagl’immancabili appostatori! ahù! Don Bonifà? mercante de salumme abbascio a la dogana! curribule, e capriolè da ccà, fratielle smesteture, e gnore traseticce da llà... e tu sempe sbenave? ciuccio! te credive, ch’era pazzo?[[1]](#footnote-1) e schiatta mo si vaje fujenno, e faje lo settescorza... mo che torna Milord lo patrone, le conto li guaje mieje: o isso, ch’è tanto sbenneto, me sarva da sta piccola bagattella, o attacco la mia muta a doje gamme, e me ne scappo Nsiberia. Llà po’ c’è lo maresciallo Jelo, che ne caccia tutte li crediture: ma vecco lo pittore! e pè la fine dell’opera chisto m’ha strascenato da Romma nzì a ccà co isso p’avè no taliano fedele a fianco sujo. Milord, che le vo tanto bene, me paga comme stesse co isso, e a me fratanto attocca de perdere la capo co sto pazzo nnammorato, che se pasce d’aria! e stammatina la cemmenera ha pigliato fuoco addavero, ca tene l’uocchie cchiù sbotate de lo soleto! |

1. **NA1816**: «puzzo?». [↑](#footnote-ref-1)